DNA: Nagykutya fedezhette a PSD kincstárnokának sikkasztását – Főtér
2019. november 14., csütörtök Aliz
DNA: Nagykutya fedezhette a PSD kincstárnokának sikkasztását
2019. április 24., szerda 16:35
Az EP-kampány tiszteletére akkora botrányt kavart a DNA a kormánykoalíciónak, hogy csak kapkodjuk a fejünket.
Az Országos Korrupcióellenes Ügyészség (DNA) nagy lendülettel vetette bele magát a PSD pénzügyeibe, miután felmerült a gyanú, hogy több jogtalanság is történt az állami támogatásokként bezsebelt tetemes összegek elköltésekor. Mircea Drăghici, a PSD kincstárnoka és Codrin Ștefănescu főtitkár, Liviu Dragnea PSD-elnök jóváhagyásával alaposan megcsapolhatták a pártkasszába befolyó, jelentősen megemelt állami támogatásokat.
A DNA az elmúlt napokban több fejleményről is beszámolt az ügyben, a legújabb ezek közül, hogy az ügyészek szerint az illegális pénzfelhasználásról Daniel Barbu, az Állandó Választási Hatóság (AEP) volt elnöke is tudott, sőt közbenjárt annak érdekében, hogy
leállítsa az állami támogatások elköltésének felülvizsgálatát a PSD esetében.
A DNA szerdán közölte, hogy vizsgálatot indított a politikus ellen a Drăghiciék büntetőügye kapcsán. A közlemény értelmében Barbu még az AEP elnökeként, 2017. május 27-e és 2019. február 27-e között nem követte nyomon, hogy a politikai pártok rendeltetésszerűen használják-e fel a számukra kiutalt állami támogatásokat, pedig törvény írja elő az éves ellenőrzéseket.
A még durvább az, hogy a DNA szerint egy ilyen ellenőrzést Daniel Barbu személyesen a PSD kincstárnoka kérésére állított le, aki 2019. január 22-én levélben kérte erre. A vádhatóság azt állítja, hogy, noha Barbunak tudomása volt a párttámogatások felhasználása körüli rendellenességekről,
nem hagyta jóvá egyik beosztottjának kérelmét a leállított ellenőrzések folytatására, inkább lemondott tisztségéről.
Barbut ma behívták a DNA-hoz, de távozáskor csak hebegett-habogott a sajtónak arról, amivel vádolják.
Már csak azért is érintheti kínosan az ügy, mert a történészként és szociológusként elismert Barbu szerepel az ALDE EP-jelöltjei között, egészen pontosan a második helyen.
Nincs még egy ország Európában, ahol ilyen masszívan tömnék ki a pártkasszákat
A PSD állami támogatása közel háromszor nagyobb, mint az európai szocialistákat tömörítő pártcsaládnak.
Akcióba lendül a PSD pénzlenyúlással vádolt nehéztüzérsége: feljelentik az ügyészeket
A korrupcióellenes ügyészeknek nincs közük ahhoz, hogy a PSD mire költi el az állami támogatást, vallja a főtitkár.
Egy évig senkit nem zavart, hogy a PSD-s luxusfeleség lenyúlta a párt Mercedesét
Sőt, egy év után is csak a sajtót és az ügyészeket kezdte el foglalkoztatni a téma.
Kigyulladt egy autó, majd azzal a lendülettel az erdőt is lángba borította Brassó megyében (VIDEÓval) 2019. november 14. 08:57
Máris volt értelme a kormányváltásnak: kiderült, hogy Románia tovább szerencsétlenkedik a sertéspestis elleni küzdelem terén 2019. november 13. 21:02
Iohannis megtartotta élete leghosszabb sajtótájékoztatóját úgy, hogy az égvilágon semmi újat nem mondott (VIDEÓval) 2019. november 13. 20:20
Mint a maffiás filmekben: meccs után, az öltözőből vitték el a maszkosok Dragnea jr. focicsapatának az edzőjét (VIDEÓval) 2019. november 13. 18:33
Kolozsvár főterén már van karácsonyfa, valamint egy ember, aki disznópörzsölővel hevíti a burkolatköveket 2019. november 13. 16:24
Sunnyogás van az RMDSZ-nél, Iohannist támogatnák a második fordulóban, de nyíltan nem merik kimondani 2019. november 13. 16:10
Románia tele van menedzserekkel, közalkalmazottakkal, jogászokkal. És dolgozni ki fog? 2019. november 13. 13:59
Ciao, Dăncilă! Készül a PSD-reform, mi meg a választás után végre megszabadulunk ettől a nőtől 2019. november 13. 13:41